KOMISSION TÄYTÄNTÖÖNPANOASETUS (EU) 2023/158,

annettu 23 päivänä tammikuuta 2023,

täytäntöönpanoasetuksen (EU) 2018/2019 muuttamisesta siltä osin kuin on kyse tietyistä Ukrainasta peräisin olevista Prunus domestica- ja Prunus cerasifera -lajien istutettaviksi tarkoitetuista kasveista

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon kasvintuhoojien vastaisista suojatoimenpiteistä, Euroopan parlamentin ja neuvoston asetusten (EU) N:o 228/2013, (EU) N:o 652/2014 ja (EU) N:o 1143/2014 muuttamisesta sekä neuvoston direktiivien 69/464/ETY, 74/647/ETY, 93/85/ETY, 98/57/EY, 2000/29/EY, 2006/91/EY ja 2007/33/EY kumoamisesta 26 päivänä lokakuuta 2016 annetun Euroopan parlamentin ja neuvoston asetuksen (EU) 2016/2031 (1) ja erityisesti sen 42 artiklan 4 kohdan ensimmäisen alakohdan,

sekä katsoo seuraavaa:

(1) Komission täytäntöönpanoasetuksessa (EU) 2018/2019 (2) vahvistetaan alustavan riskinarvioinnin perusteella luettelo vakavan riskin kasveista, kasvituotteista ja muista tavaroista.

(2) Komission täytäntöönpanoasetuksessa (EU) 2018/2018 (3) vahvistetaan erityiset säännöt menettelystä, jota on noudatettava asetuksen (EU) 2016/2031 42 artiklan 4 kohdassa tarkoitetun riskinarvioinnin tekemiseksi vakavan riskin kasveille, kasvituotteille ja muille tavaroille.

(3) Alustavan riskinarvioinnin perusteella täytäntöönpanoasetuksen (EU) 2018/2019 liitteeseen sisällytettiin vakavan riskin kasveina 34 istutettaviksi tarkoitettujen kasvien sukua, joista yksi on Prunus L. -suku, sekä yksi laji, jotka ovat peräisin kaikista kolmansista maista.

(4) Ukraina toimitti 18 päivänä lokakuuta 2019 komissiolle pyynnön, joka koski sellaisten Prunus domestica -lajin istutettaviksi tarkoitettujen kasvien vientiä unioniin, jotka on vartettu Prunus cerasifera -lajin perusrunkoihin ja jotka ovat paljasjuurisia, lepotilassa ja lehdettömiä. Pyynnön tueksi esitettiin asiaa koskevat tekniset asiakirjat.

(5) Euroopan elintarviketurvallisuusviranomainen, jäljempänä ’elintarviketurvallisuusviranomainen’, antoi 17 päivänä toukokuuta 2022 tieteellisen lausunnon Ukrainasta peräisin oleviin Prunus domestica -lajin istutettaviksi tarkoitettuihin kasveihin liittyvästä hyödykkeen riskinarvioinnista (4). Elintarviketurvallisuusviranomainen katsoi, että Lopholeucaspis japonica, Eotetranychus prunicola, Erwinia amylovora ja Xanthomonas arboricola pv. pruni ovat asianomaisten istutettaviksi tarkoitettujen kasvien kannalta merkityksellisiä tuhoojia, ja arvioi asiakirja-aineistossa kuvatut riskinvähentämistoimenpiteet sekä sen, millä todennäköisyydellä hyödykkeet ovat kyseisistä tuhoojista vapaita.

(6) Lopholeucaspis japonica on lueteltu unionikaranteenituhoojaksi komission täytäntöönpanoasetuksen (EU) 2019/2072 (5) liitteessä II. Erwinia amylovora ja Xanthomonas arboricola pv. pruni sisältyvät kyseisen asetuksen liitteessä III olevaan suoja-aluekaranteenituhoojien luetteloon ja liitteessä IV olevaan säänneltyjen muiden kuin unionikaranteenituhoojien luetteloon.

(7) Eotetranychus prunicola ei vielä sisälly unionikaranteenituhoojien luetteloon. Jäsenvaltioiden toimittaman näytön perusteella kyseisen tuhoojan vaikutus sen isäntäkasveihin unionissa ei kuitenkaan ole merkittävä. Näin ollen kyseistä tuhoojaa koskevat tuontivaatimukset eivät ole tarpeen.

(8) Elintarviketurvallisuusviranomaisen lausunnon perusteella kasvinterveysriskiä, joka aiheutuu sellaisten Ukrainasta peräisin olevien Prunus domestica -lajin istutettaviksi tarkoitettujen kasvien unioniin tuonnista, jotka on vartettu Prunus cerasifera -lajin perusrunkoihin ja jotka ovat paljasjuurisia, lepotilassa ja lehdettömiä, pidetään hyväksyttävänä edellyttäen, että täytäntöönpanoasetuksen (EU) 2019/2072 liitteessä VII kyseisten kasvien osalta vahvistettuja tuontivaatimuksia noudatetaan.

(9) Näin ollen sellaisia Ukrainasta peräisin olevia Prunus domestica -lajin istutettaviksi tarkoitettuja kasveja, jotka on vartettu Prunus cerasifera -lajin perusrunkoihin ja jotka ovat paljasjuurisia, lepotilassa ja lehdettömiä, ei pitäisi enää pitää vakavan riskin kasveina.

(10) Sen vuoksi täytäntöönpanoasetusta (EU) 2018/2019 olisi muutettava.

(11) Terveys- ja kasvinsuojelutoimista tehdystä Maailman kauppajärjestön sopimuksesta (6) johtuvien unionin velvoitteiden noudattamiseksi kyseisten hyödykkeiden tuontia olisi jatkettava mahdollisimman pian. Sen vuoksi tämän asetuksen olisi tultava voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

(12) Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

ON HYVÄKSYNYT TÄMÄN ASETUKSEN:

1 artikla Muutetaan täytäntöönpanoasetus (EU) 2018/2019 tämän asetuksen liitteen mukaisesti.

2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 23 päivänä tammikuuta 2023. Komission puolesta Puheenjohtaja Ursula VON DER LEYEN

(1) EUVL L 317, 23.11.2016, s. 4.

(2) Komission täytäntöönpanoasetus (EU) 2018/2019, annettu 18 päivänä joulukuuta 2018, väliaikaisen luettelon laatimisesta asetuksen (EU) 2016/2031 42 artiklassa tarkoitetuista vakavan riskin kasveista, kasvituotteista tai muista tavaroista sekä luettelon laatimisesta kyseisen asetuksen 73 artiklassa tarkoitetuista kasveista, joille ei tarvita kasvinterveystodistusta unioniin tuomista varten (EUVL L 323, 19.12.2018, s. 10).

(3) Komission täytäntöönpanoasetus (EU) 2018/2018, annettu 18 päivänä joulukuuta 2018, Euroopan parlamentin ja neuvoston asetuksen (EU) 2016/2031 42 artiklan 1 kohdassa tarkoitettujen vakavan riskin kasvien, kasvituotteiden ja muiden tavaroiden riskinarvioinnin suorittamiseksi noudatettavaa menettelyä koskevista erityisistä säännöistä (EUVL L 323, 19.12.2018, s. 7).

(4) EFSA PLH Panel (kasvien terveyttä käsittelevä EFSAn lautakunta), 2022, Scientific Opinion on the commodity risk assessment of Prunus domestica plants from Ukraine. EFSA Journal 2022;20(6):7391, s. 76, https://doi.org/10.2903/j.efsa.2022.7391

(5) Komission täytäntöönpanoasetus (EU) 2019/2072, annettu 28 päivänä marraskuuta 2019, Euroopan parlamentin ja neuvoston asetuksen (EU) 2016/2031 täytäntöönpanon yhdenmukaisten edellytysten vahvistamisesta kasvintuhoojien vastaisten suojatoimenpiteiden osalta, komission asetuksen (EY) N:o 690/2008 kumoamisesta ja komission täytäntöönpanoasetuksen (EU) 2018/2019 muuttamisesta (EUVL L 319, 10.12.2019, s. 1).

(6) EYVL L 336, 23.12.1994, s. 40.